钦定古今图书集成/历象汇编/岁功典/第060卷 > 摸鱼儿〈感秋〉 杨基
## 钦定古今图书集成/历象汇编/岁功典/第060卷 > 摸鱼儿〈感秋〉 杨基

问黄花为谁开晚，青青犹绕西圃。秋光又染芙蓉好，
那更薄霜轻雾。江远处，但望寒烟衰草山无数。凭阑
不语。恨一点飞鸿，数声柔橹，都不带愁去。　当时梦，
空忆邯郸故步。山阳笛里曾赋。黄金散尽英雄老，莫
倚善题鹦鹉。君看取。且信手提携，如意尊前舞。浮名
浪许。要插柳当门，种桃临水，归老旧游路。